《次石田先生用东坡清虚堂韵自述》
唐代·沈钟

休官寄鄂栖金沙，食非庾廪门非衙。
深山甘寻麋鹿友，秋江耐种芙蓉花。
桑榆低悬迟暮景，樵渔密结比邻家。
倚床浪翻书剔蠹，绕树错信儿打鸦。
每闻风飙诧仙籁，或指雪片疑琼葩。
哦诗滥收瓦与砾，款客薄藉瓜仍茶。
野渡横舟拚一系，严城警鼓惊三挝。
桃源九溪路曾入，匡庐五老头堪爬。
乾坤旅舍只如幻，岁月驹隙良足嗟。
生平知己剑犹在，直气尚复冲飞霞。

作者简介：沈钟（1436-1518年），字仲律，晚号休斋，人称休翁先生。明天顺四年进士（1460年），明代诗人、书法家、教育官员，提学山西、湖广、山东 等地。著有《思古斋集》、《晋阳稿》、《楚游》，集合称之《休斋集》。